UMI ลั่นปีนี้ยอดขายสูงสุดในรอบ 37 ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

นายสุทิน ยุทธนาวราภรณ์ ผู้จัดการฝ่ายขายและการตลาด บริษัท สหโมเสคอุตสาหกรรม (UMI) เปิดเผยว่า ขณะนี้ยอดขายรวมเพิ่มขึ้นกว่า 10% จากปี 2552 และคาดว่ารวมทั้งปีจะมียอดขายกว่า 2,400 ล้านบาท และถือว่าเป็นยอดขายสูงสุดในรอบ 37 ปี ซึ่งเป็นผลมาจากการขยายตัวของภาคธุรกิจอสังหาริมทรัพย์ ทำให้ความต้องการกระเบื้องเซรามิกของตลาดเพิ่มขึ้น โดยเฉพาะลูกค้าโครงการ 
นอกจากนี้ บริษัทมีแผนที่จะนำเข้าเครื่องจักรใหม่จากอิตาลี ใช้เงินลงทุนกว่า 500 ล้านบาท เพื่อขยายการผลิตอีก 5 ล้านตารางเมตรต่อปี เพิ่มขึ้นจากเดิม 25% โดยจะเริ่มตั้งแต่ปี 2554 เป็นต้นไป และทำให้ยอดขายเติบโตได้เฉลี่ยปีละไม่ต่ำกว่า 10% ภายใน 3 ปีหน้า